b'\n_START_ARTICLE_\nLinkolnas (filmas)\n_START_SECTION_\nSiu\xc5\xbeetas\n_START_PARAGRAPH_\n1865-ieji. \xc5\xa0e\xc5\xa1ioliktasis Jungtini\xc5\xb3 Valstij\xc5\xb3 prezidentas Abraomas Linkolnas yra savo populiarumo vir\xc5\xa1\xc5\xabn\xc4\x97je, ta\xc4\x8diau jis susiduria su dviem labai svarbiais i\xc5\xa1\xc5\xa1\xc5\xabkiais \xe2\x80\x93 u\xc5\xbedrausti vergov\xc4\x99 JAV Konstitucijoje \xc4\xafvedus 13-\xc4\x85j\xc4\x85 patais\xc4\x85 bei u\xc5\xbebaigti pilietin\xc4\xaf kar\xc4\x85. Net artimiausi prezidento pad\xc4\x97j\xc4\x97jai netiki, kad abu dalykus galima \xc4\xafgyvendinti tuo pa\xc4\x8diu metu. Negana to, Linkolno \xc5\xa1eimyninis gyvenimas taip pat neapsieina be konflikt\xc5\xb3, jo vyriausias s\xc5\xabnus nori stoti \xc4\xaf armij\xc4\x85, ta\xc4\x8diau tam prie\xc5\xa1tarauja jo motina._NEWLINE_Prezidento \xc5\xa1alininkai, tik\xc4\x97dami \xc5\xa1ios id\xc4\x97jos teisingumu, pasitelkia \xc4\xafvairiausius politinius \xc4\xafg\xc5\xabd\xc5\xbeius, kad pagelb\xc4\x97t\xc5\xb3 prezidentui suvienyti Respublikonus ir savo pus\xc4\x97n patraukti dal\xc4\xaf Demokrat\xc5\xb3 tam, kad b\xc5\xabt\xc5\xb3 priimta Konstitucijos pataisa._NEWLINE_\xc4\xaeveikti Konfederacijos sukil\xc4\x97liai pasiduoda. Deja, Linkolnui netenka ilgai pasiils\xc4\x97ti ant savo laur\xc5\xb3, kadangi jis tampa politinio pasik\xc4\x97sinimo auka.\n_START_SECTION_\nAtsiliepimai ir apdovanojimai\n_START_PARAGRAPH_\n\xe2\x80\x9eLinkolnas\xe2\x80\x9c sulauk\xc4\x97 tarptautinio kritik\xc5\xb3 pripa\xc5\xbeinimo. Tinklalapyje Rotten Tomatoes filmas buvo \xc4\xafvertintas 89\xc2\xa0%. Metacritic suvestin\xc4\x97s duomenimis, filmas \xc4\xafvertintas 86 balais i\xc5\xa1 100.'